Gruzijas futbola izlase
Gruzijas futbola izlase ir nacionālā futbola komanda, kas pārstāv Gruziju starptautiskās futbola sacensībās. Gruzijas futbola izlasi pārvalda Gruzijas Futbola federācija. Savu pirmo spēli Gruzijas izlase aizvadīja 1990. gada 27. maijā pret Lietuvu. Komanda ir piedalījusies visos Pasaules kausa un Eiropas čempionāta kvalifikācijas turnīros, sākot ar Euro 1996. Pasaules kausa finālturnīram tā vēl ne reizi nav kvalifiicējusies, bet pirmo reizi kvalificējās 2024. gada Eiropas čempionātam. Savā debijas čempionātā grupu turnīrā ieguva četrus punktus, nospēlējot neizšķirti pret Čehiju un pieveicot Portugāli, līdz ar to kā viena no labākajām trešo vietu ieguvējām iekļuva izslēgšanas spēlēs. Čempionātu noslēdza astotdaļfinālā, kur piekāpās Spānijai.